Свободна практика

Курс „E-mail marketing“
2019-11-26 19:00 - 2019-12-12 22:00 (Europe/Helsinki) | SoftUni Digital, зала Deep Web, кв. Изгрев, ул. "Тинтява" 15-17, София, Bulgaria
Курсът представя работещи стратегии за успешно изграждане на имейл кампании. От Жюстин Томс ще разбереш какви са практическите стъпки, които водят до увеличение на продажбите ти.
След като приключи обучението, ще умееш да:

подготвяш имейли;
създаваш маркетинг стратегии;
проследяваш и анализираш резултатите от кампаниите и др.

В края на курса можеш да се явиш на изпит. Получаваш сертификат, ако го издържиш с висока оценка.
За кого е подходящо събитието

За ръководители на собствен бизнес и маркетолози.

Лектор

Жюстин Томс се занимава с дигитален маркетинг над 20 години. Тя е създател на агенция „Ей Би Си Дизайн енд Комюникейшън“. Автор е и на редица книги по дигитален маркетинг. Преподавател е по онлайн комуникации в НБУ и частни колежи.

Входът е платен, с предварителна регистрация.
Формата на обучение е:

присъствена – 190 лв.;
онлайн – 170 лв.

Уъркшоп „Ум царува: раждай неочаквани идеи“
2019-11-27 19:00 - 21:30 | WORKY, бул. Янко Сакъзов № 32, София, Bulgaria
Творчеството рядко е част от еднообразното ежедневие. Ако усещаш, че си изгубил връзката си с креативността, посети събитието. Уъркшопът ще те научи как да освобождаваш ума си, за да създаваш оригинални идеи.
С какво креативността ти е от полза? Помага ти да видиш обичайните ситуациите от различна гледна точка. Това те подтиква да използваш нестандартни подходи, които по-често водят до успех.
За кого е предназначено събитието

За всички, които искат да развият умение да подхождат творчески в различните ситуации.

Лектор

Виктор Минчев има опит в създаването на сценарии за телевизионни предавания, а през последните години работи като копирайтър върху различни рекламни кампании.

Събитието е платено, с предварителна регистрация.

Курс „Тайните на доброто събитие“
2019-11-28 09:30 - 12:00 | Регионален исторически музей – Враца, бул. „Христо Ботев“ 2, Враца, Bulgaria
Знаеш ли как да създадеш събитие, което да привлича повече посетители? А как да планираш бюджета си за него? Отговорите на тези въпроси ще получиш на обучението във Враца.
Посети го, за да разбереш повече за:

успешното планиране на събитие;
привличането на посетители;
финансирането и др.

Курсът включва и уъркшоп.
За кого е предназначено обучението

За всички, които искат да разберат детайлите около организирането на събитие.

Лектор

Климент Йончев – ПР експерт и основател на KEY Events & Communication. Агенцията отговаря за комуникацията и организацията на някои от най-големите концерти и фестивали в страната.

Обучението е безплатно. Регистрирай се до 26.11.2019 г., изпрати мейл на ydecheva@us4bg.org

Обучение „Комуникации“ с Мария Касимова - Моасе
2019-11-29 | TBS consulting, бул. "Княгиня Мария Луиза" №92, етаж 5, София, Bulgaria
Налага ти се да разговаряш ежедневно с нови клиенти, да създаваш контакти, да защитаваш позицията си? Обучението ще ти покаже как да общуваш по-лесно и по-ефективно.
По време на събитието ще научиш как да:

използваш личните си качества по време на разговорите;
казваш „не“, когато е необходимо;
водиш дебат;
преговаряш;
изграждаш доверие.

Разгледай програмата, за да разбереш какви други теми са предвидени.
Курсът включва упражнения и индивидуални задачи.
За кого е предназначено събитието

За търговци и хора, чиято работа изисква ежедневна комуникация.

Лектор

Мария Касимова – Моасе е журналист, есеист и специалист по етика и протокол. Била е главен редактор на редица списания, автор на рубрики и предавания в телевизионни формати.

Входът е платен, с предварителна регистрация.

Цената на курса е без включено ДДС.

Digital 4 Plovdiv: Конференция за онлайн маркетинг и търговия
2019-11-30 - 2019-12-01 | Конгресен център, Международен панаир, бул. "Цар Борис III Обединител" 37, Пловдив
Конференцията за онлайн маркетинг и търговия се провежда ежегодно. Ако не си я посещавал, можеш да го направиш сега. Специалисти от областта на дигиталния маркетинг ще споделят с теб ефективни стратегии за развитието на интернет търговията.
Ще получиш полезна информация и ще имаш възможността да срещнеш свои колеги и да създадеш нови бизнес контакти.
Част от темите, които ще се разискват, са:

изграждане на цялостна стратегия за видео маркетинг;
създаване на ангажиращо съдържание;
SEO трикове за постигане на високи резултати;
грешки при онлайн продажбите и др.

Разгледай програмата на събитието, за да разбереш какво точно да очакваш от него.
Конференцията включва лекции, дискусии и практическа част.
За кого е предназначено събитието

За всички, които се интересуват от онлайн маркетинг и търговия или развиват собствен онлайн бизнес.

Лектори

Лекторите са специалисти в областта на дигиталния маркетинг, ръководители на агенции, SEO специалисти, копирайтъри, консултанти и др. Научи повече за тях от сайта на събитието.

Входът е платен, с предварителна регистрация.

Билет за един ден – 118.80 лв.
Билет за два дни – 202.80 лв.
Двоен билет за два дни – 358.80 лв.

Обучение „Подбор в дигитална среда“
2019-12-04 10:00 - 17:00 | Limacon Event Center, бул. "Марица" 154А, Пловдив, Bulgaria
Посети обучението, ако искаш да научиш как да привличаш нови кадри във фирмата, използвайки социалните мрежи.
Курсът ще ти помогне да разбереш как да:

определяш аудиторията си;
създаваш въздействащо послание в рекламните си кампании, привличащо точните хора;
управляваш бранд в социалните мрежи;
подобриш подбора чрез социалните мрежи и др.

За кого е подходящо събитието

За HR експерти и за ръководители на бизнес, които сами подбират кандидатите си.

Лектор

Ивайло Иванов е бизнес треньор, част от екипа на CTeam Talent Management. Дългогодишен мениджър в отдел „Човешки ресурси“ в различни компании. До момента е водил над 400 тренинга.

Входът е платен, с предварителна регистрация.
Цената е без включено ДДС.

15% отстъпка от цената за повече от един участник от една организация.

Уебинар „Оптимизация на продажбени процеси“
2019-12-04 14:00 - 15:00 | Limacon Event Center, бул. "Марица" 154А, Пловдив, Bulgaria
Разбери как дигиталните инструменти могат да ти помогнат да оптимизираш продажбите си.
Посети събитието в Пловдив, за да научиш повече за:

съвременните процеси на продажба;
начините за привличане на потенциални клиенти.

За кого е предназначено събитието

За ръководители на фирми и собственици на бизнес.

Лектори

Георги Стоянов е част от екипа на „Limacon SalesHub“. Брандът представя решения за оптимизация на продажбените процеси.
Ивайло Енчев – Business Operations Admin в „Reward Gateway“. Дейността на компанията е насочена към разработване на софтуер, който улеснява комуникацията между служителите и HR отделите.

Събитието е безплатно, с предварителна регистрация.

Работилница по лични финанси „Как да инвестираме по-добре“
2019-12-06 17:00 - 2019-12-07 17:00 | The Business Institute, ул. Фредерик Жолио-Кюри 23А, София, Bulgaria
Независимо дали искаш да разбереш повече за инвестирането или да се научиш да управляваш по-разумно финансите си, работилницата ще ти е от полза.
Мнение и опит споделят хора, преминали по пътя, по който ти поемаш. Ще получиш от тях ценни съвети и напътствия.
По време на обучението ще разбереш:

какъв е личният ти профил и кои видове инвестиции са оптимални за теб;
какви са новите и какви – познатите възможности;
как да изчисляваш възвращаемостта си и др.

След работилницата ще си наясно какво да направиш, за да започнеш да управляваш по-добре средствата си.
За кого е подходящо събитието

За всички, които искат да повишат финансите си или да започнат да ги ръководят по-умело.

Лектор

Светлан Станоев е основател на The Business Institute. Бил е финансов директор на „Орбител“ и изпълнителен директор на инвестиционния фонд „Серес”. Светлан е активен инвеститор.

Входът е платен, с предварителна регистрация.
Събитието се провежда в петък от 17.00 часа до 20.30 часа и в събота от 09.00 часа до 17.00 часа.

Обучение „Управление на времето и приоритетите в работата“
2019-12-11 09:00 - 17:00 | Алфа Куолити, кв. Лозенец, бул. "Никола Вапцаров" 27, ет. 1, София, Bulgaria
Позната ли ти е следната ситуация: работиш на свободна практика; имаш няколко задачи за деня, а вечерта установяваш, че част от тях се налага да оставиш за следващия ден. Ако изпадаш в това положение често, вероятно курсът ще ти е от полза.
Посети го, ако имаш нужда да започнеш да управляваш по-добре времето си, дори и да не си фрийлансър.
Обучението ще ти помогне да научиш:

как да приоритизираш задачите си;
кои ежедневни дейности губят времето ти;
как да си съставиш график и др.;

Лекциите в курса са разпределени по теми. Целта е да ти е максимално полезен, затова има предвидено време за дискусии и ролеви игри.
За кого е предназначено събитието

За всички, които не успяват да управляват успешно времето си.

Обучението е платено, с предварителна регистрация.
Цената е без включено ДДС.

10% отстъпка получават двама и повече участници от една организация.

Обучение „Изкуството да презентираш“
2019-12-12 10:00 - 2020-01-01 17:00 | зала Китов център, ул. „Люлин планина” № 33а, София, Bulgaria
Обучението ще ти е от полза, ако ти се налага да правиш презентации или да говориш пред повече хора. Целта е чрез практически упражнения да усвоиш основните умения за презентиране. Получаваш обратна връзка непосредствено след ролевите игри.
Основните теми, които се дискутират, са:

поведение;
успешна комуникация с аудиторията;
структура на съдържанието и др.

Курсът включва лекции и практическа част. Виж програмата на събитието, за да разбереш какво още те очаква.
В края на обучението получаваш сертификат за участие.
За кого е предназначено събитието

За всички, които искат да представят презентациите си успешно.

Лектор

Цветелина Гюрова е дипломиран психолог, специалист с дългогодишен опит в подбора и обученията на персонала. Провежда редица обучения в областта на комуникативните и презентационните умения, работата в екип и др.

Събитието е платено, с предварителна регистрация.

Цената е без включено ДДС.

Уъркшоп „Ефективна, а не фиктивна комуникация“
2019-12-15 14:00 - 16:00 | Зала 21, бул. „Патриарх Евтимий“ 2А, София
Ако ти се налага да разговаряш ежедневно с клиенти, е важно да можеш по ясен и категоричен начин да изразиш това, което мислиш. Успяваш ли да го правиш? Ако отговорът е „не“ – посети този уъркшоп.
Целта му е да ти помогне да разбереш как да общуваш по-ефективно с околните и да получаваш от тях това, което искаш.
По време на обучението се обсъждат темите:

преодоляване на проблеми в комуникацията;
излагане на идеи, поставяне на задачи;
грешки в общуването;
изкуството на слушането;
затруднена комуникация и др.

За кого е предназначено събитието

За всички, които искат да общуват ефективно.

Лектор

Лектор е актьорът Стоян Борисов. Отличен е със „Специална награда „Иван Поповски“ за изключително художествено изпълнение“.

Входът е платен. Заяви участие на следния имейл адрес: lektikaconsult@gmail.com.

„Digital Storytelling for Impact“ Forum
2019-12-16 11:00 - 2019-12-17 20:30 | Хотел “Хилтън”, бул. България 1, София, Bulgaria
New technologies are changing the way we tell stories. Do you want to know how? Sign up for „Digital Storytelling for Impact”.
Attend the Forum to find out how to tell stories effectively, via digital channels.
The following topics will be discussed:

impactful digital storytelling in social media;
changing journalistic narratives in the digital age;
making complicated content become accessible;
brand storytelling on social media;
use of humor to create powerful narratives.

During this two-day event will participate representatives of civic organizations entrepreneurs, content creators, designers and many others specialists.
Check the program to receive more information about the different modules.
All discussions are in English.
Whom the event is intended for

For anyone who wants to understand how digital channels are changing content.

Lecturers

Lecturers are representatives of civic organizations, government and private sector, entrepreneurs, content creators, designers and others.

Free admission, with pre-registration.

Limacon Sales Stars, vol. 4: Иван Бондоков
2019-12-17 19:00 - 21:00 | Limacon Event Center, бул. "Марица" 154А, Пловдив, Bulgaria
Темата на събитието е „Аналогови и дигитални техники за по-успешни B2B сделки“. Посети го, ако се интересуваш от тенденциите при B2B продажбите. Имаш възможността да зададеш своите въпроси или да споделиш мнение и опит.
Ще научиш повече за:

начините за търсене на международни клиенти;
преговорите;
подготовката за важни срещи и др.

По време на събитието лекторът споделя с теб истории от своята практика. Разказва и за своите успехи и провали при работата си с клиенти. Всичко това ще ти е от полза в твоята работа.
За кого е предназначено събитието

За всички, които се интересуват от B2B продажби.

Лектор

Иван Бондоков е съосновател на брандовете „Limacon“. Има опит над 10 години в областта на „customer relations“.

Входът е свободен, с предварителна регистрация.

Курс „Как да достигнем до клиентите, които ще платят цената ни?“
2019-12-17 19:00 - 21:30 | Отсреща, ул. Бетовен 12, Пловдив, Bulgaria
Ти си фрийлансър или собственик на бизнес? Наясно си каква е цената на труда ти, но не достигаш до клиентите, които са готови да я платят. Замисли се дали определяш правилно аудиторията си. Ако се затрудняваш, курсът ще ти помогне да го направиш.
Посети го, за да разбереш още как да:

използваш онлайн маркетинга, за да увеличиш продажбите си;
достигаш до повече клиенти и др.

За кого е предназначено събитието

За фрийлансъри и собственици на бизнес, които не достигат до правилната аудитория.

Лектор

Анна Христова е основател на маркетинг агенция „Creative Marketing”. Тя е специалист в сферата, с дългогодишен опит в областта на продажбите. Преподавател е и във ВУЗФ, София и основател на безплатното училище маркетинг училище „Успех”.

Събитието е платено, с предварителна регистрация.

Входът е свободен за членове на „Клуб Фото Свят“.

Работилница „Master Sales Academy“
2019-12-19 10:00 - 17:00 | Training Academy, ул. „Тинтява“ 15-17 (В сградата на Софтуерния Университет), София, Bulgaria
Ако предлагаш услуги/продукти, но не постигаш желаните резултати, замисли се къде грешиш. Може би не достигаш до правилните клиенти или не изграждаш доверие у тях. Каквато и да е причината, решение има. Възможно е да го получиш на точно това обучение.
Посети го, за да разбереш как да:

увеличиш продажбите си;
изградиш доверие;
възвърнеш първоначалния интерес на потенциалните клиенти и др.

Обучението завършва с упражнения, които затвърждават знанията ти. Получаваш и сертификат за участие.
За кого е предназначено събитието

За фрийлансъри, управители и собственици на бизнес, които не реализират желаните продажби.

Лектор

Вергиния Къшева-Накова е лектор с над 10-годишен опит, маркетинг и бизнес консултант. Основател е на „Training Academy“.

Входът е платен, с предварителна регистрация.
Цена за:

2-ма участници – 450 лв.
3-ма участници – 600 лв.
4-ма участници – 700 лв.

Всички цени са без включено ДДС.

Atre Class Varna - paint, wine, party
2019-12-27 18:30 - 21:00 | The Social Teahouse, ул. Преслав 53, Варна
Независимо дали си фрийлансър, или имаш собствен бизнес, ти заслужаваш почивка и хубав подарък в края на годината. А най-запомнящите се подаръци са преживяванията.
Подари си творческа вечер – с вино, бои и художник, който да те ръководи. Съвети и идеи ще получиш от художника Мирослав Йотов.
Ако завършиш своята картина, ще можеш да я задържиш или да подпомогнеш децата в неравностойно положение. Но дори и да не я вземеш със себе си у дома, със сигурност ще отнесеш хубав спомен от вечерта.
За кого е предназначено събитието

За хората, които искат да изразят себе си чрез изкуството.

Лектор

Мирослав Йотов е художникът, от когото ще получиш насоки. Неговите творби могат да бъдат видени в български и чуждестранни галерии.

Входът е платен.
Организатор е Ивета Стоянова. Mobile: +359 887 49 32 24

Обучение „Google Ads Маркетинг“
2020-01-06 19:30 - 2020-01-26 20:30
Посети курса, ако искаш да разбереш повече за създаването и управлението на рекламни кампании в Google.
Ще научиш:

как да подбираш ключови думи в AdWords;
как да създаваш рекламни кампании и да подбираш правилните инструменти за тях;
какви са спецификите при таргетирането в Google и др.

Разгледай програмата, за да разбереш с какво още може да ти е полезно обучението.
Курсът е разделен на две нива. Първото е онлайн, а второто – присъствено. Ориентацията му е изцяло практическа – можеш да приложиш наученото веднага.
За кого е подходящо събитието

За начинаещи маркетолози.

Лектор

Ивелина Ансарова е специалист и лектор в сферата на дигиталния маркетинг. Част от екипа на агенция „Accella Digital“.

Входът е платен, с предварителна регистрация.

Обучение „Performance Marketing“
2020-01-07 19:00 - 2020-03-30 22:00 | SoftUni Digital, зала Deep Web, кв. Изгрев, ул. "Тинтява" 15-17, София, Bulgaria
Курсът е подходящ за теб, ако искаш да получиш задълбочени познания относно създаването на Facebook и Google реклами.
Обучението включва 4 части:

„Facebook Marketing“;
„Facebook Advertising Masterclass“;
„Google Ads“;
„Google Ads Masterclass“.

В края на курса ще можеш да:

създаваш ефективни послания във Фейсбук;
използваш социалната мрежа за постигане на целите си;
управляваш рекламни кампании и анализираш резултатите от тях;
общуваш с различни целеви аудитории;
оптимизираш кампании в Google и да ги прилагаш успешно спрямо своя бизнес.

Можеш да заявиш участие и във всеки отделен модул.
Форма на обучение:

присъствена – 690 лв.;
онлайн – 620 лв.

Повече за дните, в които се провеждат занятията, виж в сайта на събитието.
За кого е подходящо събитието

За собственици на бизнес и начинаещи маркетолози.

Лектори

Бисер Вълов – преподавател по дигитален маркетинг и основател на агенция „BEYOND ID Studio“.
Мартин Войнов – специалист по дигитален маркетинг.
Александър Георгиев – специалист по дигитален маркетинг и създател на агенция „Advertise BG“.

Входът е платен, с предварителна регистрация.

Информационна среща за жени-предприемачи
2020-01-08 14:00 - 15:30 | Гнездото Coworking, ул. "Кокиче" 14, Враца, Bulgaria
Ако живееш във Враца или региона, находчива дама си и планираш да развиеш собствен бизнес, посети събитието. Възможно е именно то да бъде първата стъпка към твоя успех, като ти осигури подкрепа и финансиране.
Информационната среща цели да представи на жените-предприемачи инициативата B4B hub. Зад каузата застават редица компании. Те подпомагат участничките чрез стоки и услуги, необходими в началния етап на развитие на бизнеса им.
По време на срещата разбираш:

каква е процедурата за кандидатстване;
какви са възможностите за финансиране, които ти дава B4B hub от момента на стартиране на бизнеса ти.

Събитието се провежда още в:

Лом – 06.01. от 11.00 часа, зала „Шаран“;
Видин – 06.01. от 17.00 часа, Регионална библиотека “Михалаки Георгиев”;
Монтана – 10.01. от 11.00 часа, Младежки дом.

За кого е подходящо събитието

За жени от северозападния регион, които планират да стартират собствен бизнес.

Входът е безплатен, с предварителна регистрация на имейл b4b@generation-bg.org или на тел. +359 888 135 852, Сребрина Ефремова.

Курс „Инфлуенсър Маркетинг“
2020-01-11 | Нов български университет, бул. Монтевидео 21, София
Посети обучението, за да разбереш как инфлуенсър маркетингът ще ти помогне да популяризираш своя бизнес.
Лекторите споделят с теб реални примери за успешно реализирани маркетинг кампании.
Ще научиш още как да:

провеждаш успешни кампании;
следиш резултатите от тях;
привличаш повече потенциални клиенти;
избираш инфлуенсърите;
ангажираш последователите си чрез съдържание и др.

За кого е подходящо събитието

За собственици на бизнес и маркетолози.

Лектори

Даниела Ничева, Десислава Загорова, Добромира Маринчева – част от екипа на агенция „2D Influence“. Фокусът на агенцията е насочен към създаването на инфлуенсър маркетинг кампании в дигитална среда.

Входът е платен.

Формула за ценообразуване на фотографските услуги
2020-01-15 19:00 - 22:00 | Cosmos Coworking Camp, ул. Ангел Кънчев 3, София
Начинаещ фотограф си. Наясно си с големия ценови диапазон на фотографските услуги и опитваш да намериш баланса между двете крайности за себе си. В подобна ситуация са много други фотографи. Посети събитието, за да разбереш каква е формулата, която ти помага да оцениш обективно своя труд.
Тя служи за ориентир на начинаещите, но може да е от полза и на професионалистите. Можеш да я прилагаш към ценообразуването за всеки вид фотография (събитийна, портретна, продуктова и др.).
Гост на събитието е Михаела Славова – финансов и бизнес консултант.
За кого е подходящо събитието

За начинаещи фотографи.

Събитието е платено, с предварителна регистрация.

Безплатно е за членовете на „Клуб Фото Свят“.

Тренинг „Работа в условия на различия“
2020-01-16 10:00 - 12:00 | Training Academy, ул. „Тинтява“ 15-17 (В сградата на Софтуерния Университет), София, Bulgaria
Общуваш ли ефективно със своите клиенти? Дори и отговорът да е положителен, вероятно тренингът ще ти е от полза. Посети го, за да научиш какви са четирите основни типа личности и как да постигаш целите си, когато комуникираш с тях.
Ще научиш още:

как отделните типове личности възприемат света;
в какво се състои различието им;
към кой тип личност принадлежиш ти.

За кого е подходящо събитието

За собственици на бизнес и хора, които ежедневно общуват с клиенти.

Лектор

Вергиния Накова е бизнес консултант, основател на „Training Academy“ и „Market Up“ – компания за дигитален маркетинг и ПР.

Входът е безплатен, с предварителна регистрация.

Limacon Sales Stars, vol. 5: „Изграждане на ефективна sales презентация“
2020-01-16 19:00 - 21:00 | Limacon Event Center, бул. "Марица" 154А, Пловдив, Bulgaria
Може би често се налага да продаваш продуктите и услугите си с презентация на живо. Наясно си колко е важно да бъдеш убедителен. Постигаш ли го? Ако мислиш, че има върху какво да работиш, посети събитието.
Фокусът е насочен към изготвянето на презентации, които продават. Как да ги създадеш? Как да ги изнесеш? Отговори на тези въпроси получаваш от специалист в областта.
За кого е подходящо събитието

За хора, които искат да продават продукти и услуги чрез презентациите си.

Лектор

Борис Христов е основател на „356labs“ – агенция за създаване на бизнес презентации. Компанията е участвала три поредни години на международното събитие Microsoft Ignite.

Входът е безплатен, с предварителна регистрация.

Обучение "Копирайтинг за уеб"
2020-01-18 10:30 - 2020-01-25 14:30 | WORKY, бул. Янко Сакъзов № 32, София, Bulgaria
Обучението „Копирайтинг за уеб“ е фокусирано върху създаването на съдържание, което продава за всяка страница от твоя уеб сайт. В рамките на две поредни съботи научаваш как да пишеш текстове, които привличат посетители и ги превръщат в клиенти.
Всеки участник може предварително да изпрати линк към сайт за примерна работа. Така, освен базови знания в копиратинга за уеб, които можеш да приложиш веднага, получаваш и конкретни насоки и съвети по собствения си проект.

Цялата програма
18. 01. 2020, от 10:30 до 14:30 часа

Подготовка за писане и създаване на персона
Структуриране и форматиране на текста. Редактиране
Как да разберете какво търси клиентът
Как се пишат заглавия и подзаглавия за блогове и сайтове
Продуктови страници и описания на услуги

25. 01. 2020, от 10:30 до 14:30 часа

Какво трябва да съдържа началната страница на сайта
Какви са елементите на страница „За нас“
Как да използвате всяка друга страница на сайта, за да генерирате доверие и конверсии
Как да планирате и разработите блог

В обучението са включени кафе паузи.

За кого е подходящо събитието

Начинаещи копирайтъри
Фрийлансъри и собственици на малък бизнес, които поддържат сайтовете си сами

За лектора

Лектор съм аз – Иванка Могилска. Копирайтър с повече от 14 години опит в създаването на текстове за уеб и рекламни послания за традиционните канали за реклама, създател и основен автор в блога „Свободна практика“. Водя индивидуални копирайтинг обучения, била съм гост лектор на множество семинари, събития и курсове.

Купи билет за събитието

Курс „Ораторско майсторство – ниво 1“
2020-01-18 11:00 - 2020-01-19 18:00 | ЕДУКО, Културен център Новият Акропол, София, бул. Ген. Гурко № 38А, София, Bulgaria
Може би често ти се налага да говориш пред аудитория, да водиш лекции или да презентираш. Наясно си колко е важно да се представиш добре. Успяваш ли да го правиш? Ако се колебаеш в отговора, посети курса по ораторско майсторство.
От него научаваш как да:

работиш с гласа си;
импровизираш, когато се налага;
общуваш с аудиторията;
преодолееш сценичната треска;
структурираш речта си и др.

Участваш в малка група (между 4 и 7 души) и получаваш обратна връзка веднага.
Курсът включва теория и практика. Разгледай програмата на обучението, за да разбереш какво те очаква.
За кого е подходящо събитието

За хора, които искат да станат по-добри презентатори и лектори.

Лектор

Антонин Винклер е основател на „ЕДУКО“. Има дългогодишен опит в сферата на ораторското изкуство, комуникацията, психологията и др.

Входът е платен, с предварителна регистрация.

Ако закупиш билет в деня на провеждане, цената е 220 лв.

Обучение „Digital Creative Storytelling“
2020-01-26 10:00 - 18:00 | Зона 21, ул. Христо Белчев 3, София
Ако искаш да разбереш как да създаваш завладяващи дигитални истории, посети обучението. То е практически ориентирано, целта е не само да получиш нови знания, но и да реализираш успешно свой проект.
Курсът е разделен на две части.
От първата научаваш теорията – какво е нужно, за да бъде твоята история завладяваща и интересна. Участието в различни игри и упражненията ти помага да усвоиш знанията, получени до момента. Благодарение на всичко това ще напишеш своята история.
От втората част разбираш как да я дигитализираш. Научаваш се да:

записваш глас зад кадър;
подбираш подходящи снимки;
използваш свои рисунки;
заснемаш видео.

Резултатът в края на обучението – видео, създадено изцяло от теб. Когато го завършиш, можеш да го споделиш в социалните мрежи и да наблюдаваш реакциите, които поражда.
Не забравяй да си носиш лаптоп или таблет.
За кого е подходящо събитието

За маркетолози, собственици на бизнес, копирайтъри и за всички, които искат да се научат да разказват успешно дигитални истории.

Лектор

Димитър Узунов е сценарист, театрален режисьор и продуцент. Учил е театрална режисура в CUNY – Brooklyn Colleg Театралните му постановки се играят в България и Франция. Основател и творчески директор е на „Famille Mundi“ в Париж

Входът е платен, с предварителна регистрация.

Ако заплатиш на място, цената е 109 лв.

Семинар „Маркетинг на съдържанието“
2020-01-28 09:30 - 16:00 | ABC Design & Communication, бул. "Цар Борис III" 85, София, Bulgaria
Ако сам поддържаш фирмeния си блог, събитието ще ти е от полза. По време на обучението разбираш от Жюстин Томс как да реализираш повече продажби и да постигаш онлайн успехи. Акцентът е върху съдържанието – тенденции, тънкости и канали за дистрибуция.
Посети семинара, за да научиш повече за:

текстовете, посланията и ключовите думи;
видео съдържанието;
снимките;
инфографиките.

За кого е подходящо събитието

За собственици на бизнес и управители, които поддържат корпоративния блог на уеб сайта си.

Лектори

Жюстин Томс – създател на агенция „Ей Би Си Дизайн и Комюникейшън“. Основател на медийна група „Аз медиа“. Маркетолог и лектор.
Илко Вакарелов – видео режисьор, продуцент и оператор.

Входът е платен, с предварителна регистрация.

Цената е без включено ДДС.

Ден на фрийлансъра в WORKY
2020-01-29 | WORKY, бул. Янко Сакъзов № 32, София, Bulgaria
Работиш на свободна практика. По-често – у дома. Нямаш колеги, а вероятно нерядко изпадаш в ситуации, в които имаш нужда от съвет. Ако ти се иска да получиш подкрепа или да споделиш опита си с хора, които ежедневно се сблъскват със сходни на твоите предизвикателства, ела тази сряда в WORKY.
Посети споделеното пространство, за да:

поговориш с други фрийлансъри;
разкажеш за трудностите, с които се справяш;
почувстваш, че си част от колектива на хората със свободни професии.

Всеки месец в WORKY един ден се посвещава на изграждането на общност от фрийлансъри. Този месец денят е 29.01.
За кого е подходящо събитието

За фрийлансъри.

Входът е безплатен.
Ако се регистрираш предварително на office@worky, работиш безплатно в WORKY в този ден. Побързай! Местата са ограничени.

Лекция „Митове и легенди за LinkedIn - професионална платформа за бизнес или сайт за работа“
2020-01-30 19:00 - 21:00 | Limacon Event Center, бул. "Марица" 154А, Пловдив, Bulgaria
Търсиш си работа или нови проекти? Вероятно вече си създал профил в LinkedIn. Знаеш ли как да го използваш ефективно? Посети събитието в Пловдив, за да разбереш как платформата може да ти донесе нови клиенти или да ти помогне да намериш следващата си работа. По време на лекцията Александър Кръстев развенчава митовете за мрежата и ти показва тънкостите при работата с нея.
За кого е подходящо събитието

За всички, които искат да използват успешно LinkedIn.

Лектор

Лектор е Александър Кръстев – създател на сайта AzChetа.com. Автор на книгата „LinkedIn – Социалните контакти в полза на бизнеса“ и преподавател по дисциплината „Социализиране на бизнес комуникацията – LinkedIn” в НБУ.

Входът е безплатен, с предварителна регистрация.

Лекция „Авторски права и интелектуална собственост“
2020-02-01 09:30 - 14:30 | Отсреща, ул. Бетовен 12, Пловдив, Bulgaria
Независимо дали си професионален фотограф, или снимаш за удоволствие, твои снимки вероятно се разпространяват свободно в онлайн пространството. Знаеш ли какви всъщност са твоите авторски права върху тях? Ако не си съвсем наясно, посети събитието и разбери как да:

лицензираш фотографиите си;
защитиш авторското си право;
обезпечиш доказателства за нарушени права.

Ела, за да чуеш съветите на юристите. Задай своите въпроси и участвай в дискусията. Ще ти е от полза.
Обучението предстои да се проведе и в: София, Варна, Бургас, Стара Загора.
За кого е подходящо събитието

За начинаещи и професионални фотографи.

Лектори

Гости на събитието са юристи от дружеството „Господинов и Генчев“ (GGlaw).

Събитието е платено, с предварителна регистрация.

Цената за членове на „Клуб Фото Свят“ е 30 лв.
